8. ΒΑΣΙΛΙΚΟΝ ΔΙΑΤΑΓΜΑ της 14/19 Νοεμ. 1935 Περί Γνωμοδοτικών Συμβουλίων των Γραφείων ευρέσεως εργασίας. Άρθρον 1 1.Παρ’ εκάστω γραφείω ευρέσεως εργασίας συνιστάται Γνωμοδοτικόν συμβούλιον. 2.Το συμβούλιον τούτο: α)Γνωμοδοτεί επί των απασχολούντων το γραφείον ευρέσεως εργασίας ζητημάτων και μελετά τα ληπτέα μέτρα προς καλλιτέραν εκπλήρωσιν του σκοπού του. β)Υποβάλλει εις τον υπουργόν της Εργασίας τας γνώμας του επί της καλλιτέρας οργανώσεως του γραφείου ευρέσεως εργασίας. γ)Διατηρεί όσον το δυνατόν στενωτέρας σχέσεις μετά των τοπικών εργοδοτικών και εργατικών οργανώσεων, ως και των εμπορικών και βιομηχανικών επιχειρήσεων της περιφερείας του και διευκολύνει την υπηρεσίαν του γραφείου εις την επίτευξιν αμέσου επαφής μεταξύ εργατών και εργοδοτών. δ)Γνωμοδοτεί επί των ζητημάτων των αφορώντων την κατάστασιν της αγοράς εργασίας της περιφερείας και προτείνει μέτρα προς καλλιτέραν κατανομήν της εργασίας είτε εντός είτε και εκτός της περιφερείας. Άρθρον 2 1.Το Γνωμοδοτικόν Συμβούλιον των γραφείων ευρέσεως εργασίας των πόλεων Αθηνών, Πειραιώς και Θεσσαλονίκης αποτελείται: α)Εξ ενός επιθεωρητού εργασίας, οριζομένου υπό του υπουργού εργασίας ως προέδρου. β)Εκ τριών αντιπροσώπων των εργοδοτών. γ)Εκ τριών αντιπροσώπων των εργατών. δ)Καθήκοντα γραμματέως του γνωμοδοτικού συμΣελίς 79 Γραφεία Εύρεσης Εργασίας Σύμβουλοι Εργασίας 15.Γ.α.8 βουλίου των πόλεων Αθηνών και Πειραιώς εκτελεί είς των υπαλλήλων της διευθύνσεως επιθεωρήσεως εργασίας, οριζόμενος υπό του υπουργού της Εργασίας. 2.Το Γνωμοδοτικόν Συμβούλιον των λοιπών πόλεων αποτελείται: α)Εκ του οικείου επιθεωρητού ή επόπτου εργασίας ως προέδρου. β)Εκ δύο αντιπροσώπων των εργατών. γ)Εκ δύο αντιπροσώπων των εργοδοτών. δ)Καθήκοντα γραμματέως των ως άνω Συμβουλίων εκτελεί είς δημόσιος υπάλληλος οριζόμενος υπό του προέδρου του συμβουλίου. 3.Απάντων των τακτικών μελών του συμβουλίου διορίζονται και αναπληρωματικά τοιαύτα καθ’ ον τρόπον και τα τακτικά. Ως αναπληρωτής του προέδρου ορίζεται υπό του υπουργού έτερος επιθεωρητής ή επόπτης εργασίας ή έτερος υπάλληλος. 4.Το Γνωμοδοτικόν Συμβούλιον συνερχόμενον εις την αρχήν εκάστου έτους εκλέγει δύο αντιπροέδρους, οίτινες αναπληρούσι τον πρόεδρον ή τον αναπληρωτήν αυτού απόντα ή κωλυόμενον. 5.Η θητεία τόσον των τακτικών όσον και των αναπληρωματικών μελών των Γνωμοδοτικών Συμβουλίων είναι διετής. Η θητεία των το πρώτον διορισθησομένων λήγει την 31ην Δεκ. 1936. Άρθρον 3 1.Τα εξ επαγγελματικών οργανώσεων προερχόμενα μέλη του Γνωμοδοτικού Συμβουλίου υποδεικνύονται υπό των ανεγνωρισμένων ως πλέον αντιπροσωπευτικών επαγγελματικών οργανώσεων της περιφερείας του γραφείου ας εκλέγει ο υπουργός. Προς τούτο εντός του δεκαπενθημέρου από της λήψεως της σχετικής προσκλήσεως του υπουργείου αι επαγγελματικαί οργανώσεις υποχρεούνται να υποδείξωσι τους αντιπροσώπους των εις τριπλάσιον αριθμόν του απαιτουμένου. Οι υποδεικνυόμενοι δέον να κέκτηνται τα υπό του άρθρου 7 παράγρ. 3 του κωδικοποιημένου ν. 5288 (ανωτ. αρ. 2) οριζόμενα προσόντα. 2.Ο επί της Εργασίας υπουργός εκλέγει και διορίζει μεταξύ αυτών τα τακτικά και αναπληρωματικά μέλη. 3.Εάν δεν υποβληθή πίναξ υποψηφίων υπό των οικείων οργανώσεων ή υποβληθή τοιούτος εκπροθέσμως ή δεν υπάρχουσιν επαγγελματικαί οργανώσεις εν τη περιφερεία του γραφείου τα επαγγελματικά μέλη του συμβουλίου διορίζει ο υπουργός της Εργασίας. 4.Η διαδικασία των προηγουμένων παραγράφων εφαρμόζεται κατ’ αναλογίαν και προκειμένου περί διορισμού συμβούλων προς αναπλήρωσιν εκλιπόντων τοιούτων, όταν δεν υπάρχωσιν αναπληρωματικά μέλη προς αντικατάστασιν αυτών. 5.Μέλη Γνωμοδοτικού Συμβουλίου στερούμενα μεταγενεστέρως τινός των εν τη παραγρ. 3 του Σελίς 80 άρθρ. 7 του ν. 5288 οριζομένων προσόντων εκπίπτουσιν αυτοδικαίως του αξιώματος αυτών. 6.Τα διοριζόμενα ως αναπληρωματικά μέλη αντικαθιστώσι δια τον υπόλοιπον χρόνον της θητείας τα αντίστοιχα τακτικά μέλη εν περιπτώσει απουσίας ή θανάτου ή εκπτώσεως αυτών από του αξιώματος του συμβούλου και λόγω απωλείας των προς διορισμόν προσόντων. Τα αναπληρωματικά μέλη δύνανται να καλώνται παρά του προέδρου εις τας συνεδριάσεις του συμβουλίου παριστάμενα δε εις ταύτας δικαιούνται να συμμετέχωσι των συζητήσεων άνευ όμως δικαιώματος ψήφου. Άρθρον4 1.Ο Πρόεδρος του Γνωμοδοτικού Συμβουλίου προΐσταται των συνεδριάσεων του συμβουλίου και διευθύνει αυτάς, υπογράφει τας γνωμοδοτήσεις του συμβουλίου και τα επ’ ονόματι αυτού εξερχόμενα έγγραφα. 2.(Δεν εδημοσιεύθη εν τω επισήμω κειμένω). 3.Αι αποφάσεις του συμβουλίου λαμβάνονται κατά πλειοψηφίαν και δια ψήφων τουλάχιστον τριών. Εν ισοψηφία υπερισχύει η γνώμη υπέρ ης ετάχθη ο πρόεδρος του συμβουλίου. 4.Ο Πρόεδρος καλεί το συμβούλιον οσάκις κρίνει τούτο σκόπιμον ή επί τη αιτήσει του υπουργού της Εργασίας ή τριών εκ των μελών αυτού. Πάντως το συμβούλιον δέον να συγκαλήται άπαξ τουλάχιστον κατά μήνα ίνα λαμβάνη γνώσιν της καταστάσεως και της πορείας των εργασιών του γραφείου. 5.Τα επαγγελματικά μέλη του Γνωμοδοτικού Συμβουλίου οφείλουσι να προσέρχωνται ανελλιπώς εις τας συνεδριάσεις αυτού και να καταβάλωσι την προσήκουσαν επιμέλειαν δια τας υποθέσεις του γραφείου. Εν περιπτώσει αδικαιολογήτου απουσίας τινός εκ των μελών από πλειοτέρας των τριών συνεδριάσεων εντός εξαμήνου ο υπουργός της Εργασίας προβαίνει εις έγγραφον υπόμνησιν περί των καθηκόντων του και μετά ητιολογημένην γνώμην του Συμβουλίου Επιθεωρήσεως Εργασίας κηρύσσει αυτόν έκπτωτον του αξιώματός του δια πράξεως κοινοποιουμένης, εις τας οικείας επαγγελματικάς οργανώσεις. Άρθρον 5 1.Το Γνωμοδοτικόν Συμβούλιον συνέρχεται εις συνεδρίασιν εις το γραφείον του οικείου επιθεωρητού ή επόπτου εργασίας. Τα επταμελή Γνωμοδοτικά Συμβούλια λογίζονται εν απαρτία παρόντων τουλάχιστον 15.Γ .α.8 Γραφεία Εύρεσης Εργασίας Σύμβουλοι Εργασίας πέντε εκ των μελών, τα δε πενταμελή λογίζονται εν απαρτία παρόντων τουλάχιστον τριών εν οις απαραιτήτως ο Πρόεδρος ή ο αναπληρωτής αυτού ή είς των αντιπροέδρων. Άρθρ.6.-Τα μέλη του συμβουλίου δικαιούνται αποζημιώσεως δι’ εκάστην συνεδρίασιν εις ην παρέστησαν. Το ποσόν της αποζημιώσεως ορίζεται δι’ αποφάσεως των Υπουργών Εργασίας και Οικονομικών. 